**prof. dr. Nedjeljka Žagar, univ. dipl. fizičarka**

Prof. dr. Nedjeljka Žagar je leta 2004 doktorirala na področju dinamične meteorologije na Univerzi v Stockholmu. Podoktorske raziskave je opravljala v okviru programa Advanced Study Ameriškega centra za raziskave atmosfere iz Kolorada.

Njeno raziskovalno delo obsega področja dinamike tekočin in numeričnega modeliranja s poudarkom na procesih v atmosferi. Njeni raziskovalni prispevki vključujejo modeliranje matrik kovarianc napak pri asimilaciji podatkov, izračun spektra energije ozračja in opis izgube napovedljivosti v numeričnih modelih atmosfere v odvisnosti od prostorsko-časovnih dimenzij procesov.

Njeno delo so med drugim financirali Evropski raziskovalni svet in Evropska vesoljska agencija. Raziskovalni rezultati prof. Žagar so publicirani v vodilnih mednarodnih revijah z njenega področja dela. Njeno pedagoško dela obsega vrsto predmetov s področja fizike atmosfere s poudarkom na dinamiki in numeričnem modeliranju.